S-3048/2020

Dómur

Mál þetta, sem dómtekið var 24. júní 2020, var höfðað með ákæru, útgefinni af lögreglustjóranum á höfuðborgarsvæðinu 12. maí 2020, á hendur „S-x-x N-x-x, […] fyrir eftirtalin brot:

I.

Umferðarlagabrot með því að hafa, miðvikudaginn 30. janúar 2019, ekið bifreiðinni […] svipt ökurétti um Litlatún við Hagkaup í Garðabæ, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 00720195256

II.

Umferðarlagabrot með því að hafa, mánudaginn 4. febrúar 2019, ekið bifreiðinni […] svipt ökurétti um Gömlu Hringbraut við N1 í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 00720196710

III.

Umferðar og fíkniefnalagabrot með því að hafa, laugardaginn 1. júní 2019, ekið bifreiðinni […] svipt ökurétti, undir áhrifum áfengis og óhæf til að stjórna henni örugglega vegna áhrifa ávana og fíkniefna (í blóði mældist vínandamagn 0,67‰, amfetamín 40 ng/ml og metamfetamín 390 ng/ml) um Stórholt […] í Reykjavík, þar sem lögregla stöðvaði aksturinn, og fyrir að hafa skömmu síðar, á lögreglustöðinni við Hverfisgötu, haft í vörslum sínum 0,80 g af amfetamíni, 1,18 g af ecstasy (MDMA) og 0,31 g af metamfetamíni sem lögregla fann við öryggisleit í renndum poka í vörslum ákærðu.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

M: 007201933703

IV.

Umferðarlagabrot með því að hafa, mánudaginn 17. júní 2019, ekið bifreiðinni […] svipt ökurétti austur Bústaðaveg við Litluhlíð í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007201938029

V.

Umferðar og fíkniefnalagabrot með því að hafa, mánudaginn 17. júní 2019, ekið bifreiðinni […] svipt ökurétti og óhæf til að stjórna henni örugglega vegna áhrifa ávana og fíkniefna (í blóði mældist amfetamín 60 ng/ml og metamfetamín 565 ng/ml) austur Hverfisgötu og þaðan gegn einstefnu upp Vatnsstíg í Reykjavík, þar sem lögregla stöðvaði aksturinn, og haft í vörslum sínum 0,31 g af metamfetamíni sem lögregla fann í smelluláspoka í svörtu leðurveski við leit í bifreiðinni.

Telst háttsemi þessi varða við 3. mgr. 7. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

M: 007201937298

VI.

Umferðar og fíkniefnalagabrot með því að hafa, þriðjudaginn 25. júní 2019, ekið bifreiðinni […] svipt ökurétti og óhæf til að stjórna henni örugglega vegna áhrifa ávana og fíkniefna (í blóði mældist amfetamín 40 ng/ml og metamfetamín 355 ng/ml) um Barónsstíg við Skúlagötu í Reykjavík, þar sem lögregla stöðvaði aksturinn, og haft í vörslum sínum 2,10 g af kókaíni og 1,36 g af metamfetamíni sem lögregla fann við leit í bifreiðinni.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

M: 007201939525

VII.

Umferðarlagabrot með því að hafa, laugardaginn 27. júlí 2019, ekið bifreiðinni […] svipt ökurétti um Laugaveg við Vitastíg í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007201947259

VIII.

Umferðarlagabrot með því að hafa, mánudaginn 12. ágúst 2019, ekið bifreiðinni […] svipt ökurétti og óhæf til að stjórna henni örugglega vegna áhrifa ávana og fíkniefna (í blóði mældist amfetamín 85 ng/ml og metamfetamín 125 ng/ml) um Meistaravelli og Hringbraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007201950706

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019.

Þá er krafist upptöku á framangreindum 2,10 g af kókaíni, 0,80 g af amfetamíni, 1,98 g af metamfetamíni og 1,18 g af ecstacy (MDMA) samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018, og jafnframt 6 stykkjum af lyfseðilsskylda lyfinu Alprazolam Mylan, sem hald var lagt á við afskipti lögreglu af ákærðu sem greint er frá í IV. kafla ákæru, samkvæmt heimild í 3. mgr. 49. gr. lyfjalaga nr. 93/1994, sem og 5,63 g af óþekktu efni sem hald var lagt á við afskipti lögreglu af ákærðu sem greint er frá í VII. kafla ákæru.“

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd […] 1986. Samkvæmt framlögðu sakavottorði, dagsettu 6. maí 2020, gekkst ákærða undir sekt samkvæmt lögreglustjórasátt 13. desember 2011 fyrir ölvunarakstur. Ákærða gekkst aftur undir sekt samkvæmt lögreglustjórasátt fyrir ölvunarakstur 2. júní 2014. Með dómi Héraðsdóms Reykjavíkur 31. maí 2017 var ákærða dæmd í 45 daga fangelsi, m.a. fyrir akstur undir áhrifum áfengis og fyrir akstur svipt ökuréttindum. Var ákærða þá jafnframt svipt ökuréttindum ævilangt. Með dómi Héraðsdóms Reykjavíkur 31. maí 2019 var ákærða dæmd í 30 daga fangelsi fyrir akstur undir áhrifum ávana og fíkniefna og akstur svipt ökuréttindum, en dómurinn var að hluta til hegningarauki við dóminn 31. maí 2017. Var ævilöng ökuréttarsvipting ákærðu auk þess áréttuð. Dómurinn frá 31. maí 2019 hefur ítrekunaráhrif í skilningi 71. gr. almennra hegningarlaga nr. 19/1940 við úrlausn máls þessa, frá þeim degi er hann var kveðinn upp og óháð því hvenær hann var birtur ákærðu, sbr. t.d. dóm Hæstaréttar 30. október 2008 í máli nr. 92/2008.

Brot ákærðu samkvæmt ákæruliðum nr. I. og II. voru drýgð áður en dómur Héraðsdóms Reykjavíkur 31. apríl 2019 var kveðinn upp. Verður henni því gerður hegningarauki vegna þeirra nú, sbr. 78. gr. almennra hegningarlaga og er við það miðað að ákærðu sé þar gerð refsing í annað sinn fyrir akstur svipt ökuréttindum, innan ítrekunartíma í skilningi 71. gr. sömu laga.

Við ákvörðun refsingar vegna síðari ákæruliða er miðað við að ákærðu sé nú í fjórða sinn gerð refsing fyrir akstur undir áhrifum áfengis eða ávana og fíkniefna og í þriðja sinn fyrir akstur svipt ökurétti, allt innan ítrekunartíma í skilningi 71. gr. almennra hegningarlaga.

Ákærðu til málsbóta horfir skýlaus játning hennar fyrir dómi, sbr. 9. tl. 1. mgr. 70. gr. almennra hegningarlaga.

Með hliðsjón af sakarefni málsins, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 9 mánuði.

Með vísan til lagaákvæða í ákæru er áréttuð ævilöng ökuréttarsvipting ákærðu.

Með vísan til lagaákvæða í ákæru sæti ákærða upptöku á 2,10 grömmum af kókaíni, 0,80 grömmum af amfetamíni, 1,98 grömmum af metamfetamíni, 1,18 grömmum af ecstacy (MDMA), 6 stykkjum af lyfseðilsskylda lyfinu Alprazolam Mylan og 5,63 grömmum af óþekktu efni, sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 137.640 krónur, að meðtöldum virðisaukaskatti, og 342.295 krónur í annan sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir Á-kk-þf B-kk-þf S-kk-þf saksóknarfulltrúa.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, S-x-x N-x-x, sæti fangelsi í 9 mánuði.

Áréttuð er ævilöng ökuréttarsvipting ákærðu.

Ákærða sæti upptöku á 2,10 grömmum af kókaíni, 0,80 grömmum af amfetamíni, 1,98 grömmum af metamfetamíni, 1,18 grömmum af ecstacy (MDMA), 6 stykkjum af lyfseðilsskylda lyfinu Alprazolam Mylan og 5,63 grömmum af óþekktu efni.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 137.640 krónur, að meðtöldum virðisaukaskatti, og 342.295 krónur í annan sakarkostnað.

B-kvk-nf V-kvk-nf

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 137.640 krónur, að meðtöldum virðisaukaskatti, og 342.295 krónur í annan sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir Á-kk-þf B-kk-þf S-kk-þf saksóknarfulltrúa.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, S-x-x N-x-x, sæti fangelsi í 9 mánuði.

Áréttuð er ævilöng ökuréttarsvipting ákærðu.

Ákærða sæti upptöku á 2,10 grömmum af kókaíni, 0,80 grömmum af amfetamíni, 1,98 grömmum af metamfetamíni, 1,18 grömmum af ecstacy (MDMA), 6 stykkjum af lyfseðilsskylda lyfinu Alprazolam Mylan og 5,63 grömmum af óþekktu efni.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 137.640 krónur, að meðtöldum virðisaukaskatti, og 342.295 krónur í annan sakarkostnað.

B-kvk-nf V-kvk-nf